ᱵᱷᱚᱜᱮᱥᱣᱚᱨᱤ ᱯᱷᱩᱠᱟᱱᱟᱱᱤ

ᱵᱷᱚᱜᱮᱥᱣᱚᱨᱤ ᱯᱷᱩᱠᱟᱱᱟᱱᱤ (᱑᱘᱘᱕ – ᱒᱐ ᱥᱮ ᱒᱑ ᱥᱮᱯᱴᱮᱢᱵᱚᱨ ᱑᱙᱔᱒) ᱫᱚ ᱥᱤᱧᱚᱛ ᱯᱷᱩᱨᱜᱟᱹᱞ ᱟᱱᱫᱚᱲ ᱨᱮ ᱢᱤᱫ ᱠᱟᱹᱢᱤᱭᱟᱹᱭ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱵᱨᱤᱴᱤᱥ ᱨᱟᱡᱽ ᱚᱠᱛᱚ ᱨᱮ ᱥᱤᱧᱚᱛ ᱫᱤᱥᱚᱢ ᱯᱷᱩᱨᱜᱟᱹᱞ ᱞᱟᱹᱜᱤᱫ ᱞᱟᱹᱲᱦᱟᱹᱭ ᱨᱮ ᱢᱤᱫ ᱦᱟᱹᱴᱤᱧ ᱮ ᱛᱟᱦᱮᱸ ᱠᱟᱱᱟ ᱾

ᱥᱤᱧᱚᱛ ᱯᱷᱩᱨᱜᱟᱹᱞ ᱟᱱᱫᱚᱲ
ᱯᱷᱩᱠᱟᱱᱟᱱᱤ ᱫᱚ ᱑᱘᱘᱕ ᱥᱟᱞᱮ ᱨᱮ ᱱᱟᱜᱟᱶ ᱦᱚᱱᱚᱛ, ᱟᱥᱟᱢ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱩᱱᱤ ᱫᱚ ᱵᱷᱚᱜᱮᱥᱣᱚᱨ ᱯᱷᱩᱠᱟᱱ ᱥᱟᱶ ᱮ ᱵᱟᱯᱞᱟ ᱞᱮᱱᱟ ᱟᱨ ᱩᱱᱠᱤᱱ ᱨᱤᱱ ᱵᱟᱨᱭᱟ ᱠᱩᱲᱤ ᱜᱤᱫᱽᱨᱟᱹ ᱟᱨ ᱛᱩᱨᱩᱭ ᱜᱚᱴᱟᱝ ᱠᱚᱲᱟ ᱜᱤᱫᱽᱨᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱤᱨᱟᱹᱞ ᱜᱚᱴᱟᱝ ᱜᱤᱫᱽᱨᱟᱹ ᱨᱤᱱ ᱟᱭᱳ ᱟᱨ ᱚᱲᱟᱜ ᱨᱮᱱ ᱦᱚᱯᱚᱱ ᱮᱨᱟ ᱦᱩᱭ ᱠᱟᱛᱮ ᱨᱮᱦᱚᱸ, ᱯᱷᱩᱠᱟᱱᱟᱱᱤ ᱫᱚ ᱥᱤᱧᱚᱛ ᱵᱟᱹᱜᱤᱱ ᱟᱱᱫᱚᱲ ᱨᱮ ᱢᱤᱫ ᱢᱩᱬ ᱮᱱᱮᱢ ᱮ ᱮᱢ ᱞᱮᱫᱟ ᱾ ᱯᱷᱩᱠᱟᱱᱟᱱᱤ ᱫᱚ ᱟᱥᱟᱢ ᱨᱮᱭᱟᱜ ᱱᱟᱜᱟᱶ ᱦᱚᱱᱚᱛ ᱨᱮᱭᱟᱜ ᱵᱮᱨᱦᱟᱢᱯᱩᱨ, ᱵᱟᱵᱟᱡᱤᱭᱟ ᱟᱨ ᱵᱟᱨᱯᱩᱡᱤᱭᱟ ᱴᱚᱴᱷᱟ ᱠᱚᱨᱮ ᱟᱹᱰᱤ ᱠᱟᱹᱢᱤ ᱨᱮ ᱛᱟᱦᱮᱸ ᱠᱟᱱᱟ ᱟᱨ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ ᱞᱟᱹᱜᱤᱫ ᱛᱮ ᱚᱯᱷᱤᱥ ᱠᱚ ᱵᱮᱱᱟᱣ ᱨᱮ ᱜᱚᱲᱚ ᱥᱚᱦᱚᱫ ᱮ ᱮᱢ ᱞᱮᱫᱟ ᱾ ᱑᱙᱓᱐ ᱥᱟᱞᱮ ᱨᱮ ᱯᱷᱩᱠᱟᱱᱟᱱᱤ ᱫᱚ ᱵᱨᱤᱴᱤᱥ ᱟᱹᱭᱤᱱ ᱵᱤᱨᱩᱫᱽ ᱨᱮ ᱚᱦᱤᱱᱥᱟ ᱢᱤᱪᱷᱤᱞ ᱨᱮ ᱦᱟᱹᱴᱤᱧ ᱮ ᱦᱟᱛᱟᱣ ᱞᱮᱫᱟ ᱟᱨ ᱚᱱᱟ ᱠᱷᱟᱹᱛᱤᱨ ᱛᱮ ᱩᱱᱤ ᱫᱚ ᱯᱤᱠᱮᱴᱤᱝ ᱠᱷᱟᱹᱛᱤᱨ ᱠᱚ ᱮᱨᱮᱥᱴ ᱠᱮᱫᱮᱭᱟ ᱾

ᱜᱩᱨ
ᱥᱤᱧᱚᱛ ᱯᱷᱩᱨᱜᱟᱹᱞ ᱟᱱᱫᱚᱲ ᱚᱠᱛᱚ ᱨᱮ ᱯᱷᱩᱠᱟᱱᱟᱱᱤ ᱫᱚ ᱵᱟᱹᱭᱨᱤ ᱵᱟᱝ ᱠᱟᱛᱮ ᱵᱨᱤᱴᱤᱥ ᱨᱟᱡᱽ ᱥᱮ ᱵᱨᱤᱴᱤᱥ ᱥᱟᱥᱚᱱ ᱵᱤᱨᱩᱫᱽ ᱨᱮ ᱟᱭᱢᱟ ᱫᱷᱟᱣ ᱮ ᱥᱮᱞᱮᱫ ᱮᱱᱟ ᱾ ᱑᱙᱔᱒ ᱥᱟᱞᱮ ᱨᱮ ᱵᱮᱨᱦᱟᱢᱯᱩᱨ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱟᱝᱜᱽᱨᱮᱥ ᱚᱯᱷᱤᱥ ᱫᱚ ᱵᱨᱤᱴᱤᱥ ᱟᱹᱭᱩᱨᱤᱭᱟᱹ ᱠᱚ ᱦᱚᱛᱮᱛᱮ ᱠᱚ ᱫᱚᱠᱷᱚᱞ ᱠᱮᱫᱟ ᱟᱨ ᱠᱚ ᱵᱚᱸᱫᱽ ᱠᱟᱫᱟ ᱾ ᱯᱷᱩᱠᱟᱱᱟᱱᱤ ᱟᱨ ᱩᱱᱤ ᱨᱤᱱ ᱠᱚᱲᱟ ᱜᱤᱫᱽᱨᱟᱹ ᱚᱱᱟ ᱵᱤᱨᱩᱫᱽ ᱨᱮ ᱠᱚ ᱥᱮᱞᱮᱫ ᱞᱮᱱᱟ ᱟᱨ ᱠᱟᱝᱜᱽᱨᱮᱥ ᱚᱯᱷᱤᱥ ᱫᱩᱵᱟᱨᱟ ᱛᱮ ᱡᱷᱤᱡ ᱞᱟᱹᱜᱤᱫ ᱠᱚ ᱠᱩᱨᱩᱢᱩᱴᱩ ᱠᱮᱫᱟ ᱾ ᱚᱯᱷᱤᱥ ᱫᱩᱵᱟᱨᱟ ᱡᱷᱤᱡ ᱠᱟᱛᱮ ᱑᱘ ᱥᱮᱯᱴᱮᱢᱵᱚᱨ ᱑᱙᱔᱒ ᱥᱟᱞᱮ ᱨᱮ ᱢᱤᱫ ᱯᱟᱨᱟᱵᱽ ᱠᱚ ᱢᱟᱱᱟᱣ ᱠᱮᱫᱟ, ᱥᱮ ᱵᱟᱝᱠᱷᱟᱱ ᱵᱟᱨ ᱫᱤᱱ ᱛᱟᱭᱚᱢ ᱾ ᱵᱨᱤᱴᱤᱥ ᱫᱚ ᱟᱹᱰᱤ ᱜᱟᱱ ᱯᱷᱚᱨᱥ ᱠᱚ ᱵᱷᱮᱡᱟ ᱠᱮᱫ ᱠᱚᱣᱟ ᱠᱟᱝᱜᱽᱨᱮᱥ ᱚᱯᱷᱤᱥ ᱫᱩᱵᱟᱨᱟ ᱛᱮ ᱵᱚᱸᱫᱽ ᱞᱟᱹᱜᱤᱫ ᱟᱨ ᱥᱚᱢᱵᱷᱚᱵᱚᱛᱚ ᱚᱱᱟ ᱫᱷᱟᱥᱟᱣ ᱞᱟᱹᱜᱤᱫ ᱾

ᱯᱷᱩᱠᱟᱱᱟᱱᱤ ᱵᱚᱸᱜᱟ ᱛᱟᱞᱟ ᱮᱱ ᱜᱷᱚᱴᱚᱱ ᱨᱮᱭᱟᱜ ᱵᱟᱨᱭᱟ ᱠᱟᱹᱦᱱᱤ ᱢᱮᱱᱟᱜᱼᱟ ᱾ ᱢᱤᱫ ᱞᱮᱠᱟᱛᱮ, ᱯᱷᱩᱠᱟᱱᱟᱱᱤ ᱟᱨ ᱩᱱᱤ ᱨᱤᱱ ᱠᱩᱲᱤ ᱜᱤᱫᱽᱨᱟᱹ ᱨᱚᱛᱱᱚᱢᱟᱞᱟ ᱢᱤᱫ ᱢᱟᱨᱟᱝ ᱦᱚᱲ ᱜᱟᱫᱮᱞ ᱠᱤᱱ ᱟᱹᱭᱩᱨ ᱮᱫ ᱛᱟᱦᱮᱸᱱᱟ, ᱚᱱᱟ ᱥᱟᱶᱛᱮ ᱟᱹᱰᱤ ᱜᱟᱱ ᱟᱹᱛᱩ ᱫᱤᱥᱚᱢ ᱨᱤᱱ ᱦᱚᱲ ᱦᱚᱸ ᱠᱚ ᱛᱟᱦᱮᱸ ᱠᱟᱱᱟ, ᱩᱱᱠᱩ ᱫᱚ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱪᱤᱨ ᱠᱚ ᱤᱫᱤ ᱠᱟᱜ ᱛᱟᱦᱮᱸᱱᱟ ᱟᱨ ᱵᱚᱱᱫᱮ ᱢᱟᱛᱟᱨᱚᱢ ᱟᱨ ᱯᱷᱩᱨᱜᱟᱹᱞ ᱨᱟᱣᱟᱞ ᱠᱚ ᱮᱢᱟᱫ ᱛᱟᱦᱮᱸᱱᱟ ᱾ ᱯᱩᱞᱤᱥ ᱫᱚ ᱜᱟᱫᱮᱞ ᱫᱟᱞ ᱛᱩᱯᱩᱫ ᱠᱟᱛᱮ ᱠᱚ ᱵᱟᱹᱲᱤᱡ ᱠᱮᱫ ᱠᱚᱣᱟ ᱟᱨ ᱚᱱᱟ ᱛᱩᱯᱩᱫ ᱨᱮ ᱢᱤᱫ ᱵᱨᱤᱴᱤᱥ ᱟᱨᱢᱤ ᱠᱮᱯᱴᱮᱱ ᱡᱟᱦᱟᱸᱭᱟᱜ ᱧᱩᱛᱩᱢ ᱫᱚ "ᱯᱷᱤᱱᱤᱥ" ᱛᱟᱦᱮᱸ ᱠᱟᱱᱟ ᱨᱚᱛᱱᱚᱢᱟᱞᱟ ᱴᱷᱮᱱ ᱠᱷᱚᱱ ᱡᱟᱹᱛᱤᱭᱟᱹᱨᱤ ᱪᱤᱨ ᱮ ᱫᱷᱟᱠᱟ ᱜᱤᱰᱤ ᱠᱮᱫᱟ, ᱚᱱᱟᱛᱮ ᱩᱱᱤ ᱫᱚ ᱚᱛ ᱨᱮ ᱧᱩᱨ ᱮᱱᱟ ᱾ ᱱᱚᱶᱟ ᱧᱮᱞ ᱠᱟᱛᱮ ᱡᱟᱹᱛᱤᱭᱟᱹᱨᱤ ᱪᱤᱨ ᱨᱮ ᱵᱮᱼᱤᱡᱡᱚᱛᱤ ᱠᱟᱱᱟ ᱢᱮᱱᱛᱮ ᱯᱷᱩᱠᱟᱱᱟᱱᱤ ᱫᱚ ᱢᱤᱫ ᱪᱤᱨ ᱨᱮᱭᱟᱜ ᱡᱷᱟᱹᱱᱴᱤ ᱛᱮ ᱠᱮᱯᱴᱮᱱ ᱮ ᱫᱟᱞ ᱠᱮᱫᱮᱭᱟ ᱡᱟᱦᱟᱸ ᱫᱚ ᱩᱱᱤ ᱟᱡ ᱮ ᱤᱫᱤ ᱠᱟᱜ ᱛᱟᱦᱮᱸᱱᱟ ᱾ ᱟᱨ ᱢᱤᱫᱴᱟᱹᱝ ᱠᱟᱹᱦᱱᱤ ᱞᱮᱠᱟᱛᱮ ᱯᱷᱩᱠᱟᱱᱟᱱᱤ ᱫᱚ ᱵᱟᱭ ᱛᱟᱦᱮᱸ ᱠᱟᱱᱟ ᱡᱚᱠᱷᱚᱱ ᱵᱨᱤᱴᱤᱥ ᱠᱚ ᱦᱮᱡ ᱮᱱᱟ ᱟᱨ ᱠᱚ ᱢᱮᱛᱟᱫ ᱠᱚᱣᱟ ᱡᱮ ᱠᱟᱝᱜᱽᱨᱮᱥ ᱚᱯᱷᱤᱥ ᱫᱚ ᱫᱷᱟᱥᱟᱣ ᱠᱟᱜ ᱯᱮ, ᱢᱮᱱᱠᱷᱟᱱ ᱡᱚᱠᱷᱚᱱ ᱩᱱᱤ ᱦᱮᱡ ᱮᱱᱟᱭ ᱧᱮᱞ ᱠᱮᱫᱟᱭ ᱵᱨᱤᱴᱤᱥ ᱚᱯᱷᱤᱥᱟᱨ "ᱯᱷᱤᱸᱪ" ᱫᱚ ᱩᱱᱤ ᱨᱤᱱ ᱠᱚᱲᱟ ᱜᱤᱫᱽᱨᱟᱹ ᱟᱨ ᱟᱨ ᱦᱚᱸ ᱵᱤᱨᱚᱫᱷᱤ ᱠᱚ ᱪᱮᱛᱟᱱ ᱨᱮ ᱵᱚᱱᱫᱩᱠ ᱮ ᱩᱫᱩᱜ ᱮᱫ ᱠᱟᱱᱟ ᱾ ᱞᱟᱦᱟ ᱥᱮᱫ ᱫᱟᱹᱲ ᱠᱟᱛᱮ ᱩᱱᱤ ᱚᱯᱷᱤᱥᱟᱨ ᱫᱚ ᱪᱤᱨ ᱨᱮᱭᱟᱜ ᱡᱷᱟᱹᱱᱴᱤ ᱛᱮ ᱮ ᱫᱟᱞ ᱠᱮᱫᱮᱭᱟ ᱾ ᱱᱚᱶᱟ ᱠᱟᱹᱦᱱᱤ ᱠᱚᱨᱮ ᱡᱟᱦᱟᱸᱭ ᱦᱚᱲ ᱮ ᱫᱟᱞ ᱠᱮᱫᱮᱭᱟ—"ᱯᱷᱤᱸᱪ" ᱥᱮ "ᱯᱷᱤᱱᱤᱥ"—ᱤᱱᱟᱹ ᱛᱟᱭᱚᱢ ᱩᱱᱤ ᱜᱩᱞᱤ ᱠᱮᱫᱮᱭᱟ ᱾ ᱯᱷᱩᱠᱟᱱᱟᱱᱤ ᱫᱚ ᱚᱱᱟ ᱜᱩᱞᱤ ᱨᱮᱭᱟᱜ ᱵᱷᱩᱜᱟᱹᱜ ᱠᱷᱟᱹᱛᱤᱨ ᱛᱮ ᱚᱱᱟ ᱫᱤᱱ (᱒᱐ ᱥᱮᱯᱴᱮᱢᱵᱚᱨ ᱑᱙᱔᱒), ᱥᱮ ᱵᱟᱝᱠᱷᱟᱱ ᱑᱘ ᱥᱮᱯᱴᱮᱢᱵᱚᱨ ᱑᱙᱔᱒ ᱨᱮ ᱡᱷᱚᱛᱚᱢ ᱠᱟᱛᱮ ᱯᱮ ᱫᱤᱱ ᱛᱟᱭᱚᱢ ᱮ ᱵᱚᱸᱜᱟ ᱛᱟᱞᱟᱭᱮᱱᱟ ᱾

᱑᱙᱔᱗ ᱥᱟᱞᱮ ᱨᱮ ᱥᱤᱧᱚᱛ ᱯᱷᱩᱨᱜᱟᱹᱞ ᱮᱱ ᱛᱟᱭᱚᱢ ᱢᱤᱫ ᱦᱟᱥᱯᱟᱛᱟᱞ ᱟᱨ ᱢᱤᱫ ᱤᱱᱰᱳᱨ ᱤᱥᱴᱮᱰᱤᱭᱟᱢ ᱩᱱᱤᱭᱟᱜ ᱧᱩᱛᱩᱢ ᱛᱮ ᱠᱚ ᱧᱩᱛᱩᱢ ᱠᱮᱫᱟ ᱾ ᱦᱟᱥᱯᱟᱛᱟᱞ ᱫᱚ ᱑᱘᱕᱔ ᱥᱟᱞᱮ ᱨᱮ ᱟᱢᱮᱨᱤᱠᱟᱱ ᱵᱟᱯᱴᱤᱥᱴ ᱢᱤᱥᱚᱱᱟᱨᱤ ᱢᱟᱭᱤᱞᱥ ᱵᱨᱚᱱᱥᱚᱱᱤᱥ ᱦᱚᱛᱮᱛᱮ ᱟᱥᱟᱢ ᱨᱮᱭᱟᱜ ᱱᱟᱜᱟᱶ ᱨᱮ ᱵᱮᱨᱮᱫ ᱦᱩᱭ ᱞᱮᱱᱟ ᱟᱨ ᱛᱟᱭᱚᱢ ᱛᱮ ᱚᱱᱟ ᱫᱚ ᱵᱷᱚᱜᱮᱥᱣᱚᱨᱤ ᱯᱷᱩᱠᱟᱱᱟᱱᱤ ᱥᱤᱵᱤᱞ ᱦᱟᱥᱯᱟᱛᱟᱞ ᱧᱩᱛᱩᱢ ᱛᱮ ᱧᱩᱛᱩᱢ ᱮᱱᱟ ᱾ ᱩᱱᱤᱭᱟᱜ ᱧᱩᱛᱩᱢ ᱛᱮ ᱧᱩᱛᱩᱢ ᱟᱠᱟᱱ ᱤᱱᱰᱳᱨ ᱤᱥᱴᱮᱰᱤᱭᱟᱢ ᱫᱚ ᱟᱥᱟᱢ ᱨᱮᱭᱟᱜ ᱜᱩᱣᱟᱦᱟᱴᱤ ᱨᱮ ᱢᱮᱱᱟᱜᱼᱟ ᱾

ᱥᱟᱹᱠᱷᱭᱟᱹᱛ

ᱛᱷᱚᱠ:᱑᱘᱘᱕ ᱨᱮ ᱡᱟᱱᱟᱢ ᱠᱚ